CELEX: 62018TN0548
Language: el
Date: 2018-09-18 00:00:00
Title: Υπόθεση T-548/18: Προσφυγή-αγωγή της 18ης Σεπτεμβρίου 2018 — Helbert κατά EUIPO

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/85
            
         
      Προσφυγή-αγωγή της 18ης Σεπτεμβρίου 2018 — Helbert κατά EUIPO
      (Υπόθεση T-548/18)
      (2018/C 427/112)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: Lars Helbert (Αλικάντε, Ισπανία) (εκπρόσωπος: H. Tettenborn, δικηγόρος)
      
         Καθού-εναγόμενο: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της εξεταστικής επιτροπής του γενικού διαγωνισμού EUIPO/AD/01/17 (1) της 1ης Δεκεμβρίου 2017 και της 7ης Μαρτίου 2018 να μη συμπεριληφθεί ο προσφεύγων-ενάγων στη βάση δεδομένων των επιτυχόντων υποψηφίων στην τελική της μορφή, κατόπιν της από 8/6/2018 απορρίψεως εκ μέρους του EUIPO της διοικητικής ενστάσεως που άσκησε ο προσφεύγων-ενάγων δυνάμει του άρθρου 90, παράγραφος 2, του ΚΥΚ·
               
            
                  —
               
               
                  να υποχρεώσει το EUIPO να καταβάλει προσήκουσα κατά την κρίση του Γενικού Δικαστηρίου χρηματική ικανοποίηση στον προσφεύγοντα-ενάγοντα για την ηθική βλάβη που υπέστη λόγω της αποφάσεως της εξεταστικής επιτροπής· και
               
            
                  —
               
               
                  να καταδικάσει το EUIPO στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής, ο προσφεύγων-ενάγων προβάλλει τέσσερις λόγους:
      
                  1.
               
               
                  Με τον πρώτο λόγο προβάλλεται ότι η σύνθεση και η συνέχεια της εξεταστικής επιτροπής παρουσίασαν παρατυπίες, οι οποίες έχουν ως άμεσο αποτέλεσμα έλλειψη συνέπειας κατά την αξιολόγηση και παραβίαση των αρχών της ισότητας των ευκαιριών, της ίσης μεταχειρίσεως και της αντικειμενικότητας των αξιολογήσεων, κατά παράβαση των άρθρων 3, παράγραφος 1 και 2, παράγραφος 4 των γενικών κανόνων που εφαρμόζονται στους γενικούς διαγωνισμούς.
               
            
                  2.
               
               
                  Με τον δεύτερο λόγο προβάλλεται ότι η εξεταστική επιτροπή δεν προέβη σε συγκριτική αξιολόγηση του υποψηφίου, κατά παράβαση της υποχρεώσεως τηρήσεως των αρχών της ίσης μεταχειρίσεως, της ισότητας των ευκαιριών και της αντικειμενικότητας της αξιολογήσεως, σύμφωνα με το άρθρο 2, παράγραφο 4 των γενικών κανόνων που εφαρμόζονται στους γενικούς διαγωνισμούς.
               
            
                  3.
               
               
                  Με τον τρίτο λόγο προβάλλονται πρόδηλα σφάλματα εκτιμήσεως κατά την αξιολόγηση της αποδόσεως του προσφεύγοντος-ενάγοντος στο πλαίσιο της «συνεντεύξεως με αντικείμενο ειδικές δεξιότητες».
               
            
                  4.
               
               
                  Με τον τέταρτο λόγο προβάλλεται ότι η εξεταστική επιτροπή παραβίασε την προκήρυξη του διαγωνισμού EUIPO/AD/01/17 καθώς και τις αρχές της ίσης μεταχειρίσεως, της ισότητας των ευκαιριών και της αντικειμενικότητας της αξιολογήσεως.
               
            
         (1)  ΕΕ 2017, C 9 A, σ. 1.